उजवाड ब्युरो, बेळगांवः कित्तुर (जिल्हा-बेळगांव) लागच्या तीगडोळी गावांत जैन धर्मियांक क्रिस्तांव करचो यत्न जाल्लो, हाच्या विरोदांत जैन युवा संघटनांनी आयज ब्रेस्तार ता. 21 दिसा व्हड मोर्चा काडून आनी आंदोलन करून बेळगांवच्या जिल्हाधिकारिंक निवेदन दिले. हांगाच्या जैन समाजाच्या गरीब लोकांक लक्ष्य करून, तांकां वेगवेगळी प्रलोभनां दाखोवन कांय संघटना तांकां जबरदस्ती क्रिस्तांव कारपाचो यत्न करीत आसात, तांचेवयर योग्य ती कारवाई करची. तसेच कांय दिसांत बेळगावांत जावपी विधिमंडळ अधिवेशनांत धर्मांतर विरोदी कायदो मंजूर करचो, अशें निवेदनांत म्हळा.
